Drakono vaisius
Drakono vaisius (arba pitaja) – kaktusinio augalo kertuočio vaisius. Kilęs iš Vidurio Amerikos (Meksika, Gvatemala, Kosta Rika, Salvadoras), bet vėliau imti auginti ir kituose subtropiniuose regionuose. Šiuo vardu vadinami kuolenio ir naktenio vaisiai. Drakono vaisių valgyti patogiausia tiesiog perpjaunant jį pusiau, kadangi tvirta vaisiaus žievė nėra valgoma. Sėklytės yra labai smulkios, jos valgomos kartu su minkštimu.